《次韵胡元龙携诗相访》
宋代·王炎

杜门度永日，苍苔生柳阴。
欹枕唤黄妳，颓然厌披吟。
剥啄来者唤，一笑逢知心。
试归与妇谋，无酒堪共斟。
解颐只玄谈，清风拂衣襟。
奚囊出妙语，戛玉而锵金。
为公歌数诗，弦以绿绮琴。
欢伯旧有盟，可寒犹可寻。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。